Z triedy Jamato sa ani jedna jednotka nedočkala konca vojny. Jamato a Musaši potopilo letectvo, Šinano ponorka, a štvrtá a piata jednotka nebola nikdy postavená.

Sezónu 2002/03 odohral vo Zvolene. Následne pôsobil tri roky v Slovane Bratislava, v ročníku 2004/05 počas lockoutu v NHL získal majstrovský titul. Pred sezónou 2006/07 mal ponuky zo Žiliny a Trenčína, napokon uprednostnil finančne výhodnejší angažmán v klube 2. nemeckej bundesligy Weisswasser Füchse. Ďalší rok začal v MsHK Žilina, v jeho priebehu prestúpil do českých Vítkovíc.

Ládví je 359 m n. m. (podľa niektorých zdrojov 355 m n. m.) vysoký vrch na severnom okraji Prahy, severne od pražskej štvrte Kobylisy a juhozápadne od starej zástavby Ďáblic. V rokoch 1968 – 1974 bol jeho vrchol najvyššie položeným miestom Prahy.

Tento článok je čiastočný alebo úplný preklad článkov Citroën Xantia na anglickej Wikipédii a Citroën Xantia na českej Wikipédii. Tento článok je čiastočný alebo úplný preklad článku FIA_European_Championships na anglickej Wikipédii (číslo revízie nebolo určené).

Príklad Hypátie niesol so sebou protest proti nástupu kresťanstva, na postavenie ženy, a súčasne na antickú kultúru. Jej tragický osud svedčí o tom, že mnohí radoví kresťania prijímali filozofa v šatách práve ako protirečenie kresťanských noriem, ako protest proti kresťanizácii.

V Európe sa vzhľadom na to, že sa v jej texte nachádzali na svoju dobu príliš silné sexuálne narážky, sa táto pieseň spočiatku hrávala iba na pirátskych rozhlasových staniciach. Ani na albume Out of Our Heads určenom pre tento trh sa táto skladba nenachádzala. V britskom kráľovstve singel „(I Can't Get No) Satisfaction“ vyšiel v auguste 1965. V rebríčkoch prerazil hneď na prvé miesto a bol zároveň v Spojenom kráľovstve štvrtým singlom skupiny The Rolling Stones, ktorý sa dostal na jeho vrchol.

Často sa tento sloh uplatňoval na veľkých verejných stavbách (divadiel, múzeí, bánk, nádraží, škôl a pod.). Koncom 19. storočia sa začali na novorenesančných stavbách objavovať secesné prvky. Takisto je časté, že novorenesančná budova má secesný interiér.

Symfonický orchester Konzervatória v Bratislave je 85-členné umelecké teleso študentov z oddelenia strunových, drevených a plechových dychových nástrojov. Medzi jeho umeleckých vedúcich a dirigentov patrili významné osobnosti ako Kornel Schimpl, Gerhard Auer, Zdeněk Bílek, Vladimír Daněk, Adolf Vykydal, Robert Stankovský. Symfonický orchester Konzervatória v Bratislave pravidelne koncertuje v Koncertnej sieni Slovenskej filharmónie, reprezentuje umelecké školstvo Slovenska na významných umeleckých festivaloch v Európe, nahráva pre Slovenský rozhlas a Slovenskú televíziu a premiéroval viaceré diela slovenských skladateľov.

Société entomologique de France (doslova: Entomologická spoločnosť Francúzska) je entomologická spoločnosť, ktorá vznikla 31. januára v roku 1832 v Paríži ako druhá v poradí na svete. Bola založená osemnástimi parížskymi entomológmi.